
                                                   ประกาศอำเภอระโนด
     เรื่อง  สอบราคาซื้อวัสดุการเกษตรตามโครงการส่งเสริมการเลี้ยงสัตว์ปีกในครัวเรือนตามแนวทาง 
            เศรษฐกิจพอเพียง   อำเภอระโนด   จังหวัดสงขลา
                                                    ........................................
  ด้วยที่ทำการปกครองอำเภอระโนด / ศูนย์ปฏิบัติการอำเภอ  มีความประสงค์จะสอบราคาจัดซื้อวัสดุการเกษตร
ตามโครงการส่งเสริมการเลี้ยงสัตว์ปีกในครัวเรือนตามแนวทางเศรษฐกิจพอเพียง  ประกอบด้วย 
           1.พันธุ์ไก่พื้นเมืองเพศเมีย  อายุ 6 เดือน ถึง 1 ปี  น้ำหนักไม่น้อยกว่า 1 กิโลกรัม   จำนวน  810  ตัว  
           2. พันธุ์ไก่พื้นเมืองเพศผู้  อายุ 6 เดือน ถึง 1 ปี  น้ำหนักไม่น้อยกว่า 1.5 กิโลกรัม   จำนวน  81 ตัว   
           3. อาหารข้น  จำนวน  1,350 กิโลกรัม  
           4. ถังใส่อาหาร  ความจุไม่น้อยกว่า 10 ลิตร   จำนวน   27  ชุด  
           5. ถังน้ำ  ความจุไม่น้อยกว่า 5 ลิตร (พลาสติกแบบแขวน)  จำนวน  27 ชุด                         
           ผู้มีสิทธิเสนอราคาจะต้องมีคุณสมบัติ ดังต่อไปนี้
           1. เป็นผู้มีอาชีพและได้จดทะเบียนการค้างานซื้อประเภทที่สอบราคาซื้อดังกล่าว
          2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว
          3. ไม่เป็นผู้ได้รับเอกสิทธิ์หรือความคุ้มกัน ซึ่ง อาจปฏิเสธไม่ยอมขึ้นศาลไทยเว้นแต่รัฐบาลของ
ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
          4.ไม่เป็นผู้มีผลประโยชน์ร่วมกันกับผู้เสนอราคารายอื่นๆที่เข้าเสนอราคาให้แก่อำเภอระโนด ณวันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้ 
          5. อำเภอขอสงวนสิทธิการลงนามในสัญญาซื้อ  และสงวนสิทธิในการต่อรองราคา
             กำหนดยื่นซองสอบราคา ในวันที่ 12 กันยายน  2554 – 22 กันยายน  2554  ระหว่างเวลา  08.30  น. ถึงเวลา 16.30 น. ณ  ที่ทำการปกครองอำเภอระโนด  (งานการเงินและบัญชี)  ที่ว่าการอำเภอระโนด  และกำหนดเปิดซองสอบราคาในวันที่  23  กันยายน  2554  ตั้งแต่เวลา 10.00 น.  เป็นต้นไป
             ผู้สนใจติดต่อขอดูรายละเอียดการสอบราคาได้ ณ ที่ทำการปกครองอำเภอระโนด(งานการเงินและบัญชี) ระหว่างวันที่ 12  กันยายน  2554  ถึงวันที่  22  กันยายน 2554  หรือสอบถามทางโทรศัพท์หมายเลข  0-7439-3042  ในวันและเวลาราชการ  
                                   ประกาศ   ณ   วันที่  12   เดือน  กันยายน   พ.ศ.  2554

                                                                                                                                  วิโรจน์  ทัฬหะวาสน์
(นายวิโรจน์  ทัฬหะวาสน์)
นายอำเภอระโนด
